open-index/open-wikipedia-markdown huggingface dataset:
Agusan del Norte

**Agusan del Norte** on Filippiinien Caragan alueella sijaitseva provinssi. Sen pääkaupunki on Cabadbaran. Provinssin naapureita ovat pohjoisessa Surigao del Norte, etelässä Agusan del Sur, lännessä Misamis Oriental ja idässä Surigao del Sur. Sen väkiluku vuoden 2015 väestönlaskennassa oli 691&nbsp;566, ja sen pinta-ala on 2&nbsp;676 neliökilometriä.

## Lähteet

## Aiheesta muualla
Agusan del Sur

**Agusan del Sur** on Filippiinien Caragan alueella sijaitseva provinssi. Sen pääkaupunki on Prosperidad. Provinssin naapureita ovat pohjoisesta myötäpäivään Agusan del Norte, Surigao del Sur, Davao Oriental, Compostela Valley, Davao del Norte, Bukidnon ja Misamis Oriental. Sen väkiluku vuoden 2015 väestönlaskennassa oli 700&nbsp;653, ja sen pinta-ala on 8&nbsp;452 neliökilometriä.

## Lähteet

## Aiheesta muualla
Hannu Vartiainen

**Hannu Vartiainen** (s. 10. kesäkuuta 1968 Helsinki) on suomalainen taloustieteilijä. Hän on toiminut Helsingin yliopiston mikrotalousteorian professorina vuodesta 2014 alkaen. Vartiainen on Helsingin taloustieteellisen tutkimuskeskuksen HECER:n johtaja (2010–) sekä Kansantaloustieteen valtakunnallisen jatkokoulutusohjelman johtaja (2010–). Aiemmin hän on työskennellyt Suomen Akatemian tutkijatohtorina Helsingin yliopistossa, Yrjö Jahnssonin säätiön tutkimusjohtajana (2001–2007) ja kansantaloustieteen professorina Turun kauppakorkeakoulussa. Lisäksi hän on ollut vierailevana tutkijana Northwesternin yliopistossa 1997–1998 ja MIT:ssä 2004–2005.

Koulutukseltaan Vartiainen on kauppatieteiden maisteri Helsingin kauppakorkeakoulusta (1995), valtiotieteiden lisensiaatti (1998) ja valtiotieteiden tohtori (2000) Helsingin yliopistosta. Vartiaisen väitöskirja *Studies in Mechanism Design and Game Theory* käsitteli mekanismin suunnittelua.

## Lähteet

## Aiheesta muualla
* Vartiaisen kotisivu
* Vartiaisen tutkimukset IDEASissa
Airuiden ja torvensoittajien kilpailut

**Airuiden kilpailu** ja **torvensoittajien kilpailu** olivat kaksi Olympian kisoihin ja muihin panhelleenisiin kisoihin kuulunutta erikoiskilpailua. Niissä kilpailivat airuet (*kērykes*), joiden tehtävänä kisojen aikana muutoin oli kilpailijoiden ja voittajien nimien kuuluttaminen, sekä torvensoittajat (*salpinktai*), joiden tehtäviin kuului muun muassa kilpailujen lähtömerkkien antaminen.

Airuiden ja torvensoittajien kilpailut otettiin osaksi kisoja 96. olympiadin kisoissa vuonna 396 eaa. Kilpailut järjestettiin kisojen ensimmäisenä päivänä ennen varsinaisia urheilulajeja, jotka kuuluivat muiden päivien ohjelmaan. Kerrotaan, että airuet ja torvensoittajat seisoivat kilpaillessaan alttarilla, joka oli Olympian stadionin sisäänkäynnin lähellä.

Tunnetuin airuiden kilpailun voittaja oli keisari Nero, joka osallistui vuodelta 65 jaa. siirrettyihin vuoden 67 kisoihin ja lahjoi itsensä voittajaksi myös airuiden kisassa monien muiden lajien ohella. Samana vuonna Nero järjestytti voitettavakseen myös kaksi muuta erikoiskilpailua, lyyransoiton kilpailun ja tragediakilpailun, jotka olivat tuolloin ohjelmassa ainoan kerran (kymmenvaljakkoajon ohella).

Seuraavassa luetellaan airuiden ja torvensoittajien kilpailuiden tunnetut voittajat. Luettelo perustuu Foundation of the Hellenic World -säätiön kokoamaan tietokantaan, johon on koottu antiikin ajalta säilyneet tiedot kisojen voittajista (katso myös: luettelo Olympian kisojen voittajista). Säilyneet tiedot ovat epätäydellisiä.

## Airuiden kilpailu

## Torvensoittajien kilpailu

## Lähteet
Rosa Bonheur

**Marie-Rosalie ”Rosa” Bonheur** (16. maaliskuuta 1822 Bordeaux, Ranska – 25. toukokuuta 1899 Melun, Ranska) oli ranskalainen taidemaalari ja kuvanveistäjä, joka tunnetaan erityisesti eläinhahmoistaan.

Bonheur syntyi nelilapsisen taiteilijaperheen vanhimpana Bordeaux'ssa 1822. Hän alkoi keskittyä jo nuorena eläinhahmojen maalaamiseen ja veistämiseen. Bonheurin töitä esiteltiin vuosina 1841–1853 säännöllisesti Pariisin salongissa, ja ensimmäisen kultamitalinsa hän sai 1848. Kun hänen isänsä kuoli 1849, Bonheur otti jatkaakseen tämän taidekoulua. Bonheur oli vuosina 1860–1880 suosittu etenkin Englannissa. Hän sai Ranskan Kunnialegioonan suurristin vuonna 1894 ensimmäisenä naisena.

Bonheur oli epäsovinnainen: hän piti hiuksensa lyhyinä, tupakoi julkisesti ja käytti joskus miesten vaatteita. Hänen elämänkumppaninsa olivat naisia.

## Galleria

Tiedosto:Bonheur Palette MIA 9274.jpg|*Paletti*
Tiedosto:Rosa Bonheur Calves 1879.jpg|*Vasikoiden vieroitus*, 1879, Metropolitan Museum of Art, New York
Tiedosto:Study of a cow by Rosa Bonheur.jpg|*Tutkielma lehmästä*, Figge Art Museum.
Tiedosto:Bonheur, Rosa, Study of a Dog, possibly 1860s.jpg|*Tutkielma koirasta*, mahdollisesti 1860-luvulla, Princeton University Art Museum
Tiedosto:Rosa Bonheur - Relay Hunting.jpg|*Metsästäjät*
Tiedosto:Rosa Boheur Head of a Bull.jpg|*Härän pää* Brooklyn Museum
Tiedosto:Rosa Bonheur - Portrait de Col. William F. Cody.jpg|*[[William F. Cody]]n muotokuva*
Tiedosto:Rosa Bonheur - The Highland Shepherd.jpg|*Paimen ylängöllä* 
Tiedosto:Rosa Bonheur - Sangliers dans la neige.jpg|*Sangliers dans la neige*, *Villisiat lumessa*, n. 1870, Clevelandin taidemuseo
Tiedosto:Rosa Bonheur - Changement de pâturages.jpg|*Changement de pâturages*, *Laitumen vaihto*, 1863, Hampurin taidehalli
Tiedosto:Rosa Bonheur - Le monarque de la meute.jpg|*Le monarque de la meute*, *Lauman johtaja*, 1868
Tiedosto:Rosa Bonheur - Ploughing in Nevers - Google Art Project.jpg|*Kyntötyöt Neversissä*, 1849, Musée d’Orsay, Pariisi 
Tiedosto:Rosa Bonheur - Muletiers espagnols traversent les Pyrénées (1857).jpg|*Muletiers espagnols traversent les Pyrénées*, *Espanjalaiset muulinajajat Pyrenneitä ylittämässä*
Tiedosto:Rosa Bonheur - Royale à la maison.jpg|*Royale à la maison*, *Kuninkaallinen kotonaan* 1885, Minneapolis Institute of Art


## Lähteet

## Aiheesta muualla
Albay

**Albay** on Filippiinien Bicolin alueella sijaitseva provinssi. Sen pääkaupunki on Legazpi. Provinssin naapureita ovat pohjoisessa Camarines Sur ja etelässä Sorsogon. Sen väkiluku vuoden 2010 väestönlaskennassa oli 1&nbsp;233&nbsp;432.

## Lähteet

## Aiheesta muualla
Polona Batagelj

**Polona Batagelj** (7. kesäkuuta 1989 Šempeter pri Gorici, Slovenian ST, Jugoslavia) on slovenialainen maantiepyöräilijä. Hän kilpaili ammattilaisena vuosina 2010–2018.  Hän voitti maantieajon Slovenian-mestaruuden jokaisella ammattilaiskaudellaan.

## Tulokset

## Lähteet
Jaakko Vihmola

**Jaakko Juhani Vihmola**, vuoteen 1932 *Wittenberg* (23. helmikuuta 1928 Helsinki – 20. lokakuuta 2006) oli suomalainen virkamies ja varatuomari. Hän oli valtiovarainministeriön palkkaosaston osastopäällikkö eli valtion työmarkkinajohtaja 1977–1983 ja valtiokonttorin pääjohtaja 1983–1992. Hänen aikanaan valtiokonttorin toiminnasta tuli monipuolisempaa ja kansainvälisenpää, varsinkin pohjoismaisella tasolla. Vihmolan kiinnostus kohdistui erityisesti Valtiokonttorin kriisivalmiuden kehittämiseen.

## Lähteet
Aklan

**Aklan** on Filippiinien Länsi-Visayasin alueella sijaitseva provinssi. Sen pääkaupunki on Kalibo. Provinssin naapureita ovat pohjoisessa Sibuyaninmeri, lounaassa Antique ja idässä Capiz. Sen väkiluku vuoden 2010 väestönlaskennassa oli 535&nbsp;725.

## Lähteet

## Aiheesta muualla
Hevosurheilu Olympian kisoissa

Olympian kisoihin kuului lukuisia erilaisia hevosurheilulajeja. Niistä vanhin ja arvostetuin oli nelivaljakkoajo (*dromos hippōn*), joka otettiin ohjelmaan 25. olympiadin kisoissa vuonna 680 eaa. Myöhemmin lisättiin laukkaratsastus (*kelēs*, 648 eaa.) ja parivaljakkoajo (*synōris*) sekä vastaavat lajit varsoille (*pōlos*, 384 ja 265 eaa.). Vain jonkin aikaa ohjelmassa olivat muulien vaunuajo (*apēnē*, 500–444 eaa.) sekä ravi (*kalpē*) tammoilla (*thēleia hippos*, 496–444 eaa.). Kymmenvaljakkoajo järjestettiin yhden kerran keisari Nerolle vuodelta 65 jaa. siirretyissä vuoden 67 kisoissa.

Seuraavassa luetellaan hevosurheilulajien tunnetut voittajat Olympian kisoissa. Luettelot perustuvat Foundation of the Hellenic World -säätiön kokoamaan tietokantaan, johon on koottu antiikin ajalta säilyneet tiedot kisojen voittajista (katso myös: luettelo Olympian kisojen voittajista). Säilyneet tiedot ovat epätäydellisiä.

## Valjakkoajot
### Nelivaljakkoajo

### Parivaljakkoajo

### Kymmenvaljakkoajo

## Laukkaratsastus

## Varsojen lajit
### Varsojen nelivaljakkoajo

### Varsojen parivaljakkoajo

### Laukkaratsastus varsoilla

## Muut lajit
### Muulien vaunuajo

### Ravi tammoilla

## Lähteet
Antique (provinssi)

**Antique** on Filippiinien Länsi-Visayasin alueella sijaitseva provinssi. Sen pääkaupunki on San Jose de Buenavista. Provinssin naapureita ovat lännessä Sulunmeri ja idässä Aklan, Capiz ja Iloilo. Sen väkiluku vuoden 2010 väestönlaskennassa oli 546&nbsp;031.

## Lähteet

## Aiheesta muualla
Apayao

**Apayao** on Filippiinien Cordilleran hallinnollisella alueella sijaitseva provinssi. Sen pääkaupunki on Kabugao. Provinssin naapureita ovat pohjoisessa ja idässä Cagayan, etelässä Kalinga ja lännessä Abra ja Ilocos Norte. Sen väkiluku vuoden 2010 väestönlaskennassa oli 112&nbsp;636.

## Lähteet

## Aiheesta muualla
Altayn prefektuuri

**Altayn prefektuuri** (, , ) on prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 248&nbsp;946 neliökilometriä ja väkiluku 2,01 miljoonaa (2010). Hallinnollisesti se on osa Ilin kazakkien autonomista prefektuuria. Prefektuurin päähallintopaikka on piirikuntatason kaupunki Altay, jonka keskusta sijaitsee linnuntietä noin 450 kilometriä autonomisen alueen pääkaupunki Ürümqistä pohjoiseen.

## Hallinnollinen jako

Piirikuntatasolla prefektuuri jaetaan yhteen piirikuntatason kaupunkiin ja kuuteen piirikuntaan (numerointi kuten oheisessa kuvassa):

; Piirikuntatason kaupunki (1)
* 1. Altay
; Piirikunnat (7)
* 2. Burqin
* 3. Fuyun/Koktokay
* 4. Fuhai/Burultokay
* 5. Habahe/Kaba
* 6. Qinggil/Qinghe
* 7. Jeminay

## Galleria

ColourfulBeach.jpg|Irtyšin joenosuus Burqinissa.
Kanas Lake, China, LandSat image.jpg|Satelliittikuva Kanasjärvestä.


## Lähteet

## Aiheesta muualla
Thungyai Naresuanin suojelualue

**Thungyai Naresuanin suojelualue** on Länsi-Thaimaassa sijaitseva luonnonsuojelualue. Se sijaitsee Kanchanaburin ja Takin osavaltioiden alueella. Unesco hyväksyi Thungyai Naresuanin yhdessä Huai Kha Khaengin suojelualueen kanssa maailmanperintöluetteloon vuonna 1991. Alueiden kokonaispinta-ala on yli kuusituhatta neliökilometriä. Alue sisältää lähes kaikki alueella olevat metsätyypit. Alueella on huomattava määrä suuria nisäkkäitä, lintuja ja muista selkärankaisista. Luonnonsuojelualue perustettiin vuonna 1972.

## Lähteet
Aurora (provinssi)

**Aurora** on Filippiinien Keski-Luzonin alueella sijaitseva provinssi. Sen pääkaupunki on Baler. Provinssin naapureita ovat etelästä myötäpäivään Quezon, Bulacan, Nueva Ecija, Nueva Vizcaya, Quirino ja Isabela. Sen väkiluku vuoden 2010 väestönlaskennassa oli 201&nbsp;233.

## Lähteet

## Aiheesta muualla
Basilan

**Basilan** on samanniminen Filippiinien Bangsamoron autonomisella Mindanaon muslimialueella (BARMM) sijaitseva provinssi. Provinssin hallintokeskus on Lamitan. Provinssin väkiluku vuoden 2024 väestönlaskennassa oli 541&nbsp;947 ja pinta-ala 3&nbsp;453,42 neliökilometriä. 

Provinssi muodostuu vain 8 kilometriä Mindanaon pääsaaren Zamboangan niemimaasta lounaaseen sijaitsevasta Basilanin saaresta (Isabelaa eli Basilan Cityä lukuunottamatta) sekä sitä ympäröivistä pienemmistä saarista. 

Aluehallinnollisesti provinssi jakautuu yhteen kaupunkiin ja 11	kuntaan. Nämä voidaan jakaa edelleen 210 kunnanosaan.


Philippinen mindanao boot ph06p73.jpg|Basilanin saarta.
To Basilan Island.jpg|Aamuinen autolauttayhteys Basilanin saarelle.
Lamitan Poblacion, Quezon Boulevard (Lamitan, Basilan; 10-07-2023).jpg|Katunäkymä Lamitanista (2023).
Lamitan Poblacion tricycles (Lamitan, Basilan; 10-07-2023).jpg|Kolmipyörätakseja Lamitanissa (2023).
Philippinen basilan latex production ph05p14.jpg|Lateksin jalostusta (1999).
A stilts village in Basilan.jpg|Paalujen varaan hieman merenpinnan yläpuolelle rakennettu kylä.

## Lähteet

## Aiheesta muualla
Mara Venier

**Mara Venier** (oik. Mara Povoleri, s. 20. lokakuuta 1950 Venetsia) on italialainen televisiojuontaja ja näyttelijä. Hänet tunnetaan eritoten ohjelmasta *Domenica in*.

## Ura
Mara Venier aloitti televisiojuontajan uransa 1980-luvun alussa ja on työskennellyt ensisijaisesti yleisradioyhtiö Rain palveluksessa. Hän sai lempinimen "Signora della domenica" juonnettuaan suosittua jokasunnuntaista *Domenica in* -ohjelmaa vuosina 1993–1997, 2001–2003, 2004–2006 ja 2013–2014. Vuosina 2010–2013 hän luotsasi Rai 1 -kanavan iltapäiväohjelmaa *La vita in diretta* ensin Lamberto Sposinin ja sittemmin Marco Liornin kanssa.

Ennen televisiouraansa Mara Venier niitti mainetta näyttelijänä. Valkokankailla hänet nähtiin ensi kerran 1973 Sergio Capognan elokuvassa *Diario di un italiano*, jossa hän tulkitsi Wandan roolin. Venier on näytellyt myös erinäisissä televisiotuotannoissa, kuten komediasarjassa *Professione vacanze* ja jalkapallon maailmaan sijoittuvassa draamakomediassa *La voce del cuore*. Venier on esiintynyt valkokankailla myös omana itsenään eli cameorooleissa, muun muassa Jerry Calàn teoksessa *Torno a vivere da solo*.

Vuonna 2015 julkaistiin Mara Venierin omaelämäkerrallinen kirja *Amori della zia*.

## Perhe-elämä
Mara Venierillä on tytär Elisabetta Ferracini (s. 1968). Hän oli aviossa tyttärensä isän Francesco Ferracinin kanssa kotvan aikaa. Vuosina 1984–1987 Venier oli aviossa näyttelijä Jerry Calàn kanssa. Kesäkuussa 2006 hän avioitui elokuvatuottaja Nicola Carraron kanssa.

## Filmografia
### Elokuvat
*Diario di un italiano (1973)
*La badessa di Castro (1974)
*Abbasso tutti, viva noi (1974)
*Cattivi pensieri (1976)
*Un'emozione in più (1979)
*Zappatore (1980)
*E noi non faremo Karakiri (1981)
*Testa o croce (1982)
*Un gusto molto particolare (1982)
*Al bar dello sport (1983)
*Chewingum (1984)
*Animali metropolitani (1987)
*Caramelle da uno sconosciuto (1987)
*Kamikazen - Ultima notte a Milano (1987)
*Delitti e profumi (1988)
*Night Club (1989)
*Il ritorno del grande amico (1990)
*Pacco, doppio pacco e contropaccotto (1993)
*Paparazzi (1998)
*Torno a vivere da solo (2008)
*Vacanze di Natale a Cortina (2011)

### Televisiotuotannot
*La porta sul buio (1973)
*Diagnosi (1975)
*Greggio e pericoloso (1981)
*Portami la luna (1986)
*Professione vacanze (1986)
*Tutti in palestra (1987)
*La famiglia Brandacci (1987)
*La voce del cuore (1995)
*Il goal del martin pescatore (1996)

## Lähteet
Tachengin prefektuuri

**Tachengin prefektuuri** eli **Tarbagatayn prefektuuri** (, , ) on prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 94&nbsp;891 neliökilometriä ja väkiluku 1,22 miljoonaa (2010). Hallinnollisesti se on osa Ilin kazakkien autonomista prefektuuria. Prefektuurin päähallintopaikka on piirikuntatason kaupunki Tacheng, jonka keskusta sijaitsee linnuntietä noin 490 kilometriä autonomisen alueen pääkaupunki Ürümqistä luoteeseen.

## Hallinnollinen jako

Piirikuntatasolla prefektuuri jaetaan kahteen piirikuntatason kaupunkiin, neljään piirikuntaan ja yhteen autonomiseen piirikuntaan (numerointi kuten oheisessa kuvassa):

; Piirikuntatason kaupungit (2)
* 1. Tacheng
* 2. Wusu/Usu/Sixw
; Piirikunnat (4)
* 3. Emin/Dorbiljin
* 4. Shawan
* 5. Toli
* 6. Yumin (Chaghantoqay)
; Autonominen piirikunta
* 7. Hoboksarin mongolien autonominen piirikunta

## Galleria

Kazak-Chinese border near Tacheng.jpg|Kazakstanin ja Kiinan raja lähellä Tachengia.
Wusu.jpg|Wusun kaupunkia.


## Lähteet

## Aiheesta muualla
Tommi Harainen

**Tommi Harainen** (s. 6. huhtikuuta 1996 Hyvinkää) on suomalainen jääkiekkoilija, joka pelaa Mestis-joukkue Lempäälän Kisassa. Hän on pelipaikaltaan vasen laitahyökkääjä ja laukoo oikealta.

## Ura
### Seuraura
Harainen on Hyvinkään Jää-Ahmojen kasvatti. Hän siirtyi kuitenkin jo varsin varhain juniorina Riihimäen Kiekko-Nikkareihin, joiden paras pistemies ja maalintekijä Harainen oli C-nuorten I-divisioonan karsinnoissa kaudella 2010–2011 tehoilla 8+4=12. Kauden 2012–2013 hän vietti pääosin HPK:n B-nuorissa, mutta vahvisti myös seuran B2-nuoria, joissa Harainen voitti kauden päätteeksi Suomenmestaruuden. Kauden 2014–2015 päätteeksi hän voitti A-nuorten SM-hopeaa.

Kaudella 2015–2016 Harainen nousi HPK:n SM-liigajoukkueeseen runkosarjan lopulla joukkueen runkopelaajien lähtöjen ja loukkaantumisten myötä. Hän teki liigadebyyttinsä 24. helmikuuta 2016 Tampereen Ilvestä vastaan. Harainen sai ottelussa jääaikaa 9.31 minuuttia. Hän pelasi kauden aikana kaikkiaan seitsemän SM-liigaottelua ilman tehopisteitä.

Elokuussa 2016 Harainen teki HPK:n kanssa 1+1-vuotisen SM-liigasopimuksen. Hän pelasi kaudella 2016–2017 yhden SM-liigaottelun. Harainen pelasi kautensa pääosin HPK:n A-nuorissa, joiden varakapteeniksi hän nousi. Harainen ratkaisi joukkueelle A-nuorten Suomenmestaruuden tehtyään toisessa finaaliottelussa vieraissa Porin Ässiä vastaan HPK:n 1–2-voittomaalin jatkoajalla ajassa 66.29 ohjattuaan Niclas Almarin laukauksen maaliin.

Kaudeksi 2017–2018 Harainen siirtyi vuoden mittaisella sopimuksella Mestis-joukkue Lempäälän Kisaan.

### Maajoukkueura
Harainen on pelannut yhden poikien maaottelun.

## Tilastot

## Lähteet
*
*

### Viitteet
Batanes

**Batanes** on Filippiinien Cagayan Valleyn alueella sijaitseva provinssi. Sen pääkaupunki on Basco. Se koostuu kymmenestä saaresta, jotka sijaitsevat noin 160 kilometrin päässä Luzonin saaresta. Saarista kolme on asuttuja. Batanesin väkiluku vuoden 2010 väestönlaskennassa oli 16&nbsp;604.

## Lähteet

## Aiheesta muualla
Batangas

**Batangas** on Filippiinien Calabarzonin alueella sijaitseva provinssi. Sen pääkaupunki on Batangas City. Provinssin naapureita ovat pohjoisessa Cavite ja Laguna ja idässä Quezon. Sen väkiluku vuoden 2010 väestönlaskennassa oli 2&nbsp;377&nbsp;395.

## Lähteet

## Aiheesta muualla
Benguet

**Benguet** on Filippiinien Cordilleran hallinnollisella alueella sijaitseva provinssi. Sen pääkaupunki on La Trinidad. Provinssin naapureita ovat koillisessa Mountain Province ja Ifugao, kaakossa Nueva Vizcaya, etelässä Pangasinan, lännessä La Union ja luoteessa Ilocos Sur. Sen väkiluku vuoden 2010 väestönlaskennassa oli 403&nbsp;944.

## Lähteet

## Aiheesta muualla
Biliran

**Biliran** on Filippiinien Itä-Visayasin alueella sijaitseva provinssi. Sen pääkaupunki on Naval. Se koostuu Biliranin saaresta sekä sitä ympäröivistä pienistä saarista. Se sijaitsee alle kilometrin päässä Leyten saaresta, ja se kuuluikin aiemmin Leyten provinssiin. Sen väkiluku vuoden 2010 väestönlaskennassa oli 161&nbsp;760.

## Lähteet

## Aiheesta muualla
Bohol (provinssi)

**Bohol** on Filippiinien Keski-Visayasin alueella sijaitseva provinssi. Sen pääkaupunki on Tagbilaran. Se koostuu Boholin saaresta ja sitä ympäröivistä pienemmistä saarista. Sen väkiluku vuoden 2010 väestönlaskennassa oli 1&nbsp;255&nbsp;128.

## Lähteet

## Aiheesta muualla
Bataan

**Bataan** on Filippiinien Keski-Luzonin alueella sijaitseva provinssi. Provinssin hallinnollinen keskus on Balanga. Vuonna 2015 provinssin asukasluku oli 760&nbsp;650.

## Maantiede

Bataanin provinssi käsittää Filippiineihin kuuluvan Luzonin saaren länsiosassa sijaitsevan Bataanin niemimaan. Sen pinta-ala on 1&nbsp;373&nbsp;km². Provinssin hallinnollinen keskus on Balanga.

Hallinnollisesti Bataan jaetaan kahteen piiriin, joissa on yksitoista kuntaa ja yksi kaupunki. Kunnat ja Balangan kaupunki sisältävät edelleen 237 barangayta.

## Historia

Bataanin alue tunnettiin pitkään vain heikosti. Dominikaanit perustivat Bagacin ja Morongin vuoden 1578 paikkeilla. Provinssin länsiosassa Abucay perustettiin vuonna 1588 ja nykyinen hallinnollinen keskus Balanga vuonna 1714. Bataanin provinssin perusti espanjalainen kenraalikuvernööri Pedro Manuel Arandia vuonna 1754. Kiinalainen merirosvo Limahong hyökkäsi Filippiineille Lusongin kautta vuonna 1574 ja samaan tapaan alueelle iskeneet hollantilaiset toteuttivat Abucayn verilöylyn vuonna 1647.

Bataan tuli erityisen tunnetuksi toisen maailmansodan yhteydessä. Douglas MacArthurin johtamat amerikkalaisjoukot tekivät turhaan vastarintaa hyökkääviä japanilaisia vastaan toisessa maailmansodassa japanilaisten hyökättyä Filippiineille joulukuussa 1941. Huhtikuussa amerikkalaiset oli ajettu Bataaniin, josta he vetäytyivät edelleen Corregidorin saarelle. Amerikkalaiset ja filippiiniläiset sotavangit pakotettiin Bataanin kuolemanmarssille. Japanilaisia komentanut kenraaliluutnantti Homma Masaharu teloitettiin sodan jälkeen.

## Talous

Maataloudella on huomattava merkitys Bataanissa. Alueella on suuria plantaaseja ja monet esimerkiksi Manilassa myytävistä hedelmistä on peräisin Bataanista. Plantaaseilla kasvatetaan esimerkiksi mangoa, ananasta, banaania ja kultatähtiomenaa. Provinssin rannikolla harjoitetaan puolestaan kalastusta. Tyypillisimpiin saaliisiin kuuluvat tonnikala, sardiinit ja mustekalat. Hallinnollinen pääkaupunki Balanga on alueen kaupan keskus. Mariveles on alueen teollinen keskus ja tärkeä vientisatama.

## Väestö
Bataanin asukasluku oli vuoden 2015 elokuussa 760&nbsp;650. Vuoden 2018 arvio oli 805&nbsp;784. Etniseltä taustaltaan paikalliset ovat pääosin tagalogeja.

## Lähteet
Extrême-Nord

**Extrême-Nord** on Kamerunin pohjoisosassa sijaitseva maakunta. Maakunnan hallinnollinen keskus on Maroua. Maakunnassa asui 2&nbsp;721&nbsp;463 ihmistä vuonna 2004.

## Lähteet

## Aiheesta muualla
Limitless

**Limitless** on yhdysvaltalainen jännityssarja, joka perustuu elokuvaan *[[Rajaton (elokuva)|Rajaton]]* (*Limitless*). Päähahmo Brian Finch (Jake McDorman) elää tylsää elämää, pian kaikki kuitenkin muuttuu. Hän tutustuu salamyhkäiseen huumeeseen nimeltään NZT-48. Huume tehostaa käyttäjänsä aivotoimintaa. Syötyään pillerin Finch muuttuu huippuälykkääksi. Suomessa sarjan esittäminen alkoi 24. helmikuuta 2016 Sub-kanavalla. 25. toukokuuta 2016 ilmoitettiin ettei sarjaan tehdä lisää jaksoja.

## Juoni
Brian Finchin elämä junnaa paikallaan, kunnes hän tutustuu lääkkeeseen nimeltään NZT-48, joka tehostaa käyttäjänsä aivotoimintaa. Aineen avulla Brian muuttuu huippuälykkääksi ja muistaa kaiken mitä on elämässään kokenut. Lisäksi hän pystyy tekemään sekunneissa uskomattomia laskelmia. Hän käyttää uusia kykyjään FBI-agentti Rebecca Harriksen (Jennifer Carpenter) auttamiseen. Brian tapaa myös mystisen senaattorin (Bradley Cooper), joka on käyttänyt lääkettä neljä vuotta. Kukaan muu ei ole pystynyt käyttämään ainetta yhtä pitkään ilman sivuvaikutuksia. Senaattori on kehittänyt lääkkeen, jolla hän estää sivuvaikutukset, ja lupaa antaa Brianille lisää pillereitä sekä vastalääkettä.

## Näyttelijät

## Aiheesta muualla
* Virallinen sivusto 
*
Jelena Podkaminskaja

**Jelena Ilinitšna Podkaminskaja** (, s. 10. huhtikuuta 1979 Moskova) on venäläinen näyttelijä.  Hän on näytellyt muun muassa televisiosarjassa *[[Kuhnja]]* (2012–2015) ja siihen perustuvassa elokuvassa *[[Kuhnja v Pariže]]* (2014). Hän voitti *[[Dancing with the Stars|Tanssii tähtien kanssa]]* -ohjelman venäläisversion *[[Tantsy so zvjozdami]]n* vuonna 2013.

Podkaminskaja valmistui Boris Štšukinin teatteri-instituutista vuonna 2001. Hän on kuulunut Moskovan akateemisen satiiriteatterin näyttelijäkaartiin vuodesta 2000.

## Osittainen filmografia

* 2002 – *Neudatša Puaro* (Неудача Пуаро)
* 2005 – *Adjutanty ljubvi* (Адъютанты любви)
* 2007 – *Neskolko prostnyh želani* (Несколько простых желаний)
* 2011 – *O tšom eštšo govorjat mužtšiny* (О чём ещё говорят мужчины)
* 2012–2015 – *Kuhnja* (Кухня, televisiosarja)
* 2014 – *Kuhnja v Pariže* (Кухня в Париже)

## Lähteet

## Aiheesta muualla

* Jelena Podkaminskajan sivusto  
*
Matija Miličić

**Matija Miličić** (s. 13. helmikuuta 1996 Zagreb, Kroatia) on kroatialainen jääkiekkoilija, joka pelasi kaudella 2016–2017 KHL-joukkue Medveščak Zagrebissa. Hän on pelipaikaltaan vasen laitahyökkääjä.

## Ura
### Seuraura
Miličić debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2012–2013. Hän vietti joukkueessa kolme kautta, joista suurin osa kului kuitenkin Medveščak Zagrebin juniorijoukkueissa Itävallassa. Kaudella 2013–2014 Miličić voitti koko Itävallan B-junioriliigan maalipörssin ja sijoittui pistepörssissä toiseksi HD mladi Jesenicen Matic Jekličin jälkeen tehoilla 32+30=62.

Kaudeksi 2015–2016 Miličić teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL-debyyttinsä runkosarjan viimeisellä kierroksella 18. helmikuuta 2016 vieraissa HK Sotšia vastaan. Miličić sai ottelussa jääaikaa 3.17 minuuttia. Hän voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 Miličić teki seuran KHL-joukkueen kanssa vuoden mittaisen jatkosopimuksen. Kaudella 2016–2017 hän pelasi liigassa kymmenen runkosarjaottelua tehden kaksi syöttöpistettä. Miličić pelasi suurimman osan kaudestaan Medveščakin A-nuorissa, joiden paras pistemies ja syöttäjä hän oli tehoilla 14+17=31.

### Maajoukkueura
Miličić edusti Kroatiaa IB-divisioonan MM-kilpailuissa vuosina 2015, 2016 ja 2017 sekä Pyeonchangin olympiakisojen 2018 karsinnoissa.

Miličić pelasi myös alle 20-vuotiaiden IB-divisioonan MM-kilpailuissa vuonna 2013. Kroatia putosi IIA-divisioonaan vuoden 2014 turnaukseen. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Miličić pelasi myös alle 18-vuotiaiden IIA-divisioonan MM-kilpailuissa vuosina 2012, 2013 ja 2014, joista vuoden 2013 turnaus päättyi hopeaan ja vuoden 2014 turnaus pronssiin. Vuoden 2014 turnauksessa hän oli Kroatian paras maalintekijä ja jakoi joukkueen sisäisen pistepörssin voiton Renato Platužićin kanssa tehoilla 4+2=6.

## Muuta
Miličić osallistui Innsbruckin nuorten olympiakisoissa 2012 jääkiekon yksilötaitokilpailuihin. Kroatia ei kuitenkaan osallistunut varsinaiseen poikien turnaukseen.

## Tilastot

## Lähteet
*
*

### Viitteet
Tie uuteen päivään

**Tie uuteen päivään** on suomalaisen Markku Aron kappale, jolla hän edusti Suomea vuoden 1971 Eurovision laulukilpailussa Koivistolaiset-taustaduon kanssa. Kappale valittiin Suomen edustajaksi 13. helmikuuta pidetyssä Suomen euroviisukarsinnassa. Kansainvälisessä Eurovision laulukilpailussa kappale sijoittui 8. sijalle 18 kilpailijan joukosta.

## Lähteet
Tamelanderin juttu

**Tamelanderin juttu** oli Krimin sodan aikana vuonna 1855 tapahtunut poliittinen skandaali, jonka yhteydessä ylioppilas Oskar Tamelander paljastui Venäjän viranomaisten vakoojaksi ja erotettiin Helsingin yliopistosta.

Tapahtumat saivat alkunsa, kun Tukholmassa asunut suomalainen runoilija Emil von Qvanten julkaisi salanimellä Peder Särkilax pamfletin *Fennomani och skandinavism*, jossa hän Krimin sodan vuoksi vaati Suomen erottamista Venäjästä ja kannatti uuden suomalais-skandinaavisen liittovaltion perustamista. Viranomaiset halusivat selvittää kirjoittajan henkilöllisyyden, jolloin venäläismielinen Postihallituksen pääjohtaja Alexander von Wulffert värväsi tehtävään sukulaispoikansa Oskar Tamelanderin. Yliopiston suomenmielisissä piireissä liikkunut Tamelander matkusti Tukholmaan, jossa hän saikin von Qvantenin henkilöllisyyden selville. Tamelanderin uteliaisuus kuitenkin herätti von Qvantenin epäilykset. Hän lähetti tämän mukana Helsinkiin kirjeen, jossa von Qvanten postisensuuria harhauttaen vihjasi vastaanottajalle Tamelanderin olevan viranomaisten ilmiantaja.

Lokakuussa 1855 Anders Gustaf Ramsay kutsui Tamelanderin Helsingissä järjestettyyn tapaamiseen, jossa oli paikalla myös useita muita opiskelijoita sekä yliopiston opettajia. Tamelanderilta onnistuttiin saamaan tunnustus, jonka jälkeen varakansleri Johan Reinhold Munck erotti hänet yliopistosta. Tamelanderin paljastuttua kävi ilmi, että hän oli myös tyrkyttänyt sensuurin kieltämää kirjallisuutta henkilöille, jotka haluttiin tehdä epäilyksenalaisiksi.

## Katso myös
*Töölön juttu

## Lähteet
Madagaskarintöyhtöhaukka

**Madagaskarintöyhtöhaukka** (*Aviceda madagascariensis*) on haukkojen heimoon kuuluva päiväpetolintu. Sen esiintymisaluetta on Madagascar.

Sen elinpiiriä ovat subtrooppiset ja trooppiset kosteat alavat metsät ja vuoristometsät.

## Lähteet
St. George (1622)

**St. George** oli Englannin kuninkaallisen laivaston vuonna 1622 vesillelaskettu 42-tykkinen "suuri laiva" (), joka vuonna 1627 luokiteltiin toisen luokan linjalaivaksi.

## Valmistus
Alus tilattiin Deptfordin telakalta ja laskettiin vesille vuonna 1622. Aluksen valmistuskustannukset olivat 10&nbsp;307 puntaa.

## Palvelus
Alus otettiin palvelukseen 1623 päällikkönään Sir Francis Stewart ja se osallistui purjehdukseen Espanjan rannikolle. Alus oli 1625 vara-amiraali Henry Powerin (varakreivi Valentia) lippulaivana sotaretkellä Cadiziin.

Alus lähti syyskuussa 1949 Kanaalin saarille. Se vaurioitui 16. joulukuuta räjähdyksessä Stokesinlahdella. Seuraavana vuonna alus nimettiin uudelleen *Georgeksi*. Aluksen nimi palautettiin toukokuussa 1660 *Saint Georgeksi*.

Aluksen mastot poistettiin lokakuussa 1687 Sheernessissä, ja se upotettiin sulkulaivana 20. lokakuuta 1697 Sheernessin sataman suojaksi.

## Lähteet
*

### Viitteet
Thăng Longin keisarillinen linnoitus

**Thăng Longin keisarillinen linnoitus** on Hanoissa, Pohjois-Vietnamissa sijaitseva linnoitus. Se valittiin Unescon maailmanperintöluetteloon 31. heinäkuuta 2010. Linnoitus on rakennettu Lý-dynastian aikana 1000-luvulla kiinalaisen linnoituksen tilalle. Sen nähdään edustavan aasialaista kulttuuria, joka vallitsi Punaisenjoen varrella, jossa vaikuttivat sekä kiinalainen että Champan kuningaskunnan kulttuuri. Suojellun alueen koko on noin 18 hehtaaria.

## Lähteet

## Aiheesta muualla
Ivan Janković

**Ivan Janković** (s. 24. tammikuuta 1995 Zagreb, Kroatia) on kroatialainen jääkiekkoilija, joka pelaa Itävallan Erste Bank Eishockey Ligan kroatialaisjoukkue Medveščak Zagrebissa. Hän on pelipaikaltaan keskushyökkääjä, mutta osaa pelata myös laidassa.

## Ura
### Seuraura
Janković debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2011–2012. Kaudella 2013–2014 hän oli joukkueen paras pistemies ja maalintekijä tehoilla 19+17=36. Kauden 2014–2015 päätteeksi Janković valittiin Kroatian liigan arvokkaimmaksi pelaajaksi. Hän pelasi suurimman osan kaudestaan kuitenkin Medveščak Zagrebin A-nuorissa Itävallan Erste Bank Young Stars Leaguessa, jossa Janković oli joukkueen paras pistemies ja maalintekijä tehoilla 33+32=65.

Kaudeksi 2015–2016 Janković teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL-debyyttinsä runkosarjan toiseksi viimeisellä kierroksella 16. helmikuuta 2016 vieraissa Lokomotiv Jaroslavlia vastaan. Janković sai ottelussa jääaikaa 3.39 minuuttia. Ottelu jäi hänelle kauden ainoaksi KHL:ssä. Janković voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 hän teki seuran KHL-joukkueen kanssa vuoden mittaisen jatkosopimuksen. Kaudella 2016–2017 Janković pelasi liigassa kuusi runkosarjaottelua tehden yhden syöttöpisteen. Kroatian liigassa pelanneessa Medveščakin kakkosjoukkueessa hän onnistui tekemään alkusarjassa yhdessä pelaamassaan ottelussa peräti tehot 7+8=15, joilla Janković oli joukkueen paras maalintekijä ja jakoi koko Kroatian liigan pistepörssin voiton viisi ottelua enemmän pelanneen KHL Sisakin Mateo Lončarin sekä joukkuetoverinsa Domen Vedlinin kanssa.

Medveščak palasi kaudeksi 2017–2018 taloudellisista syistä neljän vuoden jälkeen takaisin Itävallan Erste Bank Eishockey Ligaan, jonne Janković teki joukkueen kanssa vuoden mittaisen jatkosopimuksen kesäkuussa 2017.

### Maajoukkueura
Janković edusti Kroatiaa IB-divisioonan MM-kilpailuissa vuosina 2014, 2015, 2016 ja 2017, joista ensimmäinen turnaus päättyi hopeaan. Jälkimmäisessä turnauksessa hän toimi vain 20-vuotiaana joukkueensa varakapteenina. Janković pelasi myös Pyeonchangin olympiakisojen 2018 karsinnoissa.

Janković pelasi myös alle 20-vuotiaiden IB-divisioonan MM-kilpailuissa vuonna 2013, jolloin hän jakoi Kroatian sisäisen tehotilaston voiton Jan Lendon kanssa lukemalla 0. Joukkue putosi IIA-divisioonaan vuoden 2014 turnaukseen, jossa Janković toimi Kroatian kapteenina. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Janković jatkoi joukkueen kapteenina ja jakoi koko turnauksen piste- ja maalipörssin voiton joukkuetoverinsa Luka Jarčovin kanssa tehoilla 5+4=9. Hän voitti myös turnauksen tehotilaston lukemalla +9.

Janković pelasi myös alle 18-vuotiaiden IIA-divisioonan MM-kilpailuissa vuosina 2012 ja 2013, joista jälkimmäinen turnaus päättyi hopeaan. Hän toimi tuolloin Kroatian varakapteenina ja voitti joukkueen sisäisen piste- ja maalipörssin tehoilla 4+2=6.

## Tilastot

## Lähteet
*
*

### Viitteet
Denny Hamlin

**Denny Hamlin** (18. marraskuuta 1980 Tampa, Florida) on yhdysvaltalainen autourheilija. Hamlin on voittanut NASCAR-sarjan Daytona 500 -kilpailun kolmesti: vuonna 2016, jolloin hän ylitti maalilinjan 0,010 sekuntia ennen Martin Truex Jr:ia sekä kahdesti peräkkäin vuosina 2019 ja 2020.

## Lähteet

## Aiheesta muualla
Salaliitto (albumi)

**Salaliitto** on suomalaisen indie rock -yhtye Salaliiton esikoisalbumi. Se julkaistiin joulukuussa 2015.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Ski Slope No. 3

**Ski Slope No. 3** on laskettelurinne Naeban laskettelukeskuksessa Yuzawassa Niigatan prefektuurissa Japanissa.

Ski Slope No. 3 -rinteellä järjestettiin ensimmäistä kertaa alppihiihdon maailmancupin kilpailut vuonna 2016, miesten suurpujottelun maailmancupin kilpailuissa vuosina 2016 ja 2020 rinne toimi alaosana Men’s Riesen Slalom Trail -rinteelle.

## Lähteet
*Naeba Ski Resort princehotels.com 
*Naeba Ski Resort map princehotels.com 
*Results – Naeba fis-ski.com
Shihezi

**Shihezi** (, ) on piirikuntatason kaupunki Sinkiangin uiguurien autonomisella alueella Kiinassa. Kaupungin pinta-ala on 460 nellökilometriä ja väkiluku 380&nbsp;130 (2010). Kaupungin keskusta sijaitsee linnuntietä noin 135 kilometriä autonomisen alueen pääkaupunki Ürümqistä luoteeseen. Se on Xinjiangin tuotanto- ja rakennuskomennuskunnan perustama ja hallinnoima kaupunki.

## Galleria

Shihezi city 01.jpg|Kaupunkimaisemaa.
Shihezi station.jpg|Shihezin rautatieasema.
Shihez University.jpg|Shihezin yliopisto.
Military Museum of Xinjiang signboard in Uyghur-Mandarin.jpg|Bingtuanin museo.


## Lähteet

## Aiheesta muualla
George Macaulay Trevelyan

**George Macaulay Trevelyan** (1876–1962) oli brittiläinen historiantutkija. Hän oli professori Cambridgessa 1927–1940 ja Trinity Collegen johtaja 1940–1951. Hän oli yksi aikakautensa huomattavimpia historiantutkijoita. Myös hänen isänsä George Trevelyan oli historiantutkija, mutta vaikutti poliitikkonakin, esimerkiksi kahteen otteeseen ministerinä.

## Teoksia
**Garibaldi and the Making of Italy* (3 nidettä 1907–1911)
**The Life of John Bright* (1913)
**Lord Grey of the Reform Bill* (1920)
**History of England* (1926, suomeksi nimellä *Englannin historia* 1948)
**England under Queen Anne* (3 nidettä 1930–1934)
**Grey of Fallodon* (1937)
**British History of the Nineteenh Century 1787–1919* (1937)
**English Social History* (1944).

## Lähteet
Tràng An

**Tràng An** on Koillis-Vietnamissa sijaitseva kansallismaisema. Tràng An sijaitsee lähellä Punaisenjoen laskupaikkaa lähellä Tonkininlahtea. Unesco valitsi sen maailmanperintöluetteloon vuonna 2014. Valintaa perusteltiin, sillä että Tràng Anissa on alueelle tyypillisiä laaksoja, joita ympäröivät lähes pystysuorat jyrkänteet. Alueelta on löytynyt arkeologisia löytöjä, jotka osoittavat ihmisten asuttaneen aluetta yli 30 tuhannen vuoden ajan. Tràng Anin alueella on myös pagodeja, riisiviljelmiä, pieniä kyliä ja temppeleitä. Alueen koko on hieman yli kuusituhatta hehtaaria.


Kuva:Caudong.jpg
Kuva:Codohoalu2010k4.jpg|Portti kuningas Đinh Tiên Hoàngin temppeliin
Kuva:Bich Dong1 tango7174.JPG|Pagodi
Kuva:Tam Coc from above.jpg
Kuva:Tam Coc Sailing.jpg


## Lähteet
Armand Trousseau

**Armand Trousseau** (1801–1867) oli ranskalainen lääkäri, opettaja ja kliinikko. Trousseau oli Pariisin yliopiston terapian ja lääkeaineopin professori vuosina 1839–1850 ja vuodesta 1850 sisätautiopin professori. Hän otti mm. trakeostomian ensimmäisenä käyttöön ja kuvasi kurkkumädän.

## Teoksia
**Traité pratique de la phthisie laryngée, de la laryngite chronique et des maladies de la voix* (1837)
**Traité élémentaire de thérapeutique et de matière médicale* I-II (1836–1839, 8. painos 1868–1870, useita käännöksiä)
**Clinique médicale de l`hôtel De Paris* I-II (1861, 4. painos 1872).

## Lähteet

## Aiheesta muualla
Mike McKenna

**Mike McKenna** (s. 11. huhtikuuta 1983 Saint Louis, Missouri, Yhdysvallat) on yhdysvaltalainen entinen ammattilaisjääkiekkoilija, jonka pelipaikka oli maalivahti. McKenna pelasi uransa aikana lähinnä varamiehenä ja sai peliaikaa 35 NHL-ottelussa.

Ennen ammattilaisuraansa McKenna pelasi yliopistojääkiekkoa St. Lawrence yliopistossa. Nashville Predators varasi hänet  numerolla 172. Uransa aikana McKenna pelasi  Tampa Bay Lightningin, New Jersey Devilsin, Columbus Blue Jacketsin, Arizona Coyotesin, Florida Panthersin, Dallas Starsin, Ottawa Senatorsin ja Philadelphia Flyersin organisaatioissa.

## Lähteet

## Aiheesta muualla
Yining

**Yining** (, , , muut nimen ulkoasut: **Gulja**, **Ghulja**, **Qulja**, Mannerheimin Aasian matkapäiväkirjan suomennoksessa **Kuldzha** venäjän mukaan) on piirikuntatason kaupunki Sinkiangin uiguurien autonomisella alueella Kiinassa. Se on Ilin kazakkien autonomisen prefektuurin päähallintopaikka. Kaupungin pinta-ala on 629 nellökilometriä ja väkiluku 515&nbsp;082 (2010). Kaupungin keskusta sijaitsee linnuntietä noin 490 kilometriä autonomisen alueen pääkaupunki Ürümqistä länteen.

## Galleria

Yining-trainstation.jpg|Yiningin rautatieasema.
Yining.jpg|Yiningin kaupunkimaisemaa.
Old Russian consulate in Gulja-1.jpg|Entinen Venäjän konsulaatti, nykyään hotelli.


## Lähteet

## Aiheesta muualla
George Trevelyan

**George Otto Trevelyan** (1838–1928) oli brittiläinen historioitsija ja poliitikko. Trevelyan oli alahuoneen jäsen vuosina 1865–1886 ja 1887–1897 sekä ministerinä William Ewart Gladstonen hallituksissa, muun muassa Irlannin asioiden ministerinä vuosina 1882–1884 sekä Skotlannin asioiden ministerinä vuosina 1886 ja 1892–1895. Hän kuului liberaalipuolueeseen. Trevelyanin eno Thomas Macaulay ja poika George Macaulay Trevelyan olivat myös historioitsijoita.

## Teoksia
**Report on the Organization of the Civil Service* (1855, yhdessä Stafford Northcoten kanssa)
**The Life and Letters of Lord Maucaulay* (2 nidettä 1876)
**The Early History of Charles James Fox* (1880)
**History of the American Revolution* (3 nidettä 1899–1907)
**George III and Charles Fox* (2 nidettä 1912–1914)

## Lähteet

## Aiheesta muualla

* George Trevelyanin Right Livelihood -palkinto 1982
Ludovic Trarieux

**Ludovic Trarieux** (1840–1904) oli ranskalainen poliitikko (maltillinen tasavaltalainen). Trarieux toimi asianajajana Bordeauxissa. Vuosina 1879–1881 hän kuului edustajainkamariin ja vuodesta 1888 senaattiin ja tammikuusta lokakuuhun vuonna 1895 oli oikeusministeri. Trarieux vastusti Boulangeria ja vaati Dreyfusin jutun tarkistamista. Vuonna 1899 hän toimi Pietariin Eurooppalaisen adressin vieneen lähetystön puheenjohtajana.

## Lähteet
Ludwig Traube

**Ludwig Traube** (1818–1876) oli saksalainen lääkäri. Traube ansioitui kokeellisessa patologiassa ja fysikaalisten tutkimusmenetelmien yleistämisessä. Hän oli Berliinissä sisätautiopin ylimääräisenä professorina 1857–1872 ja professorina 1872 lähtien. Traube oli yksi aikansa Saksan tunnetuimmista kliinikoista. Hän tutki varsinkin keuhkoja, sydäntä ja munuaisia. Hänen teoksistaan on käänteentekevä ainakin *Die Ursachen und die Beschaffenheit derjenigen Veränderungen, welche das Lungenparenchym nach Durchschneidung der Nn. vagi erleidet* (1946) Trauben poika oli filologi ja paleografi Ludwig Traube.

## Lähteet
Liga 1 (Indonesia)

**Liga 1**, tai sponsorointisyista Gojek Traveloka Liga 1, on Indonesian jalkapallon korkein sarjataso. Aiemmin sarja tunnettiin nimellä **Indonesian Superliiga**. Liiga perustettiin vuonna 2008, jolloin se korvasi Liga Indonesian. Sarjan voittaja selviytyy AFC:n Mestarien Liigan karsintoihin ja kolme viimeistä putoavat sarjatasoa alemmas. Menestyinein seura on Persipura Jayapura, joka on voittanut sarjan neljä kertaa.

## Joukkueet kaudella 2017
Sarjassa pelaa 18 joukkuetta, joista suurin osa Jaavalta.

## Mestarit
Kaudesta 2008-2009 lähtien pelatun sarjan mestaruuksia on voittanut eniten Persipura Jayapura. Vuoden 2015 sarja keskeytettiin johtuen Indonesian jalkapalloliiton ja Indonesian hallinnon välisestä riidasta.

* 2009 Persipura Jayapura
* 2010 Arema
* 2011 Persipura Jayapura
* 2012 Sriwijaya
* 2013 Persipura Jayapura
* 2014 Persib Bandung
* 2015 *Kausi keskeytettiin*
* 2016 Persipura Jayapura

## Lähteet
Branko Bedekovič

**Branko Bedekovič** (14. maaliskuuta 1973 Celje, Slovenian ST, Jugoslavia) on slovenialainen käsipalloilija.

Bedekovič on edustanut Slovenian käsipallomaajoukkuetta yhteensä 74:ssä ottelussa, joissa hän on tehnyt 112 maalia. Näihin otteluihin lukeutuvat myös vuoden 2000 kesäolympialaiset. Niissä Bedekovič pelasi seitsemän kaksi ottelua tehden neljä maalia. Alkulohkon ottelussa Australiaa vastaan hän teki kolme maalia.

Hän oli osa Slovenian maajoukkuetta, joka voitti vuoden 2004 EM-kisoista hopeaa.

## Lähteet
Vain elämää – kausi 4, päivä

**Vain elämää – kausi 4, päivä** on *[[Vain elämää (televisiosarja)|Vain elämää]]* -televisiosarjan neljännen tuotantokauden ensimmäinen kokoelmalevy, joka julkaistiin 30. lokakuuta 2015.

## Kappaleet

## Lähteet
Philippe Moureaux

**Philippe Moureaux** ['muro:] (12. huhtikuuta 1939 Etterbeek – 15. joulukuuta 2018 Bryssel) oli belgialainen poliitikko. Hän on kansanedustaja ja on toiminut Brysselin alueen kunnan, Molenbeek-Saint-Jeanin pormestarina (1992–2012). Hän on taloushistorian professori Brysselin vapaassa yliopistossa. Hänellä on valtioneuvoksen arvonimi ja hän on Leopoldin sekä Leopold II:n ritarikuntien jäsen.
Ensimmäisenä hallitustehtävänään hän toimi sisäministerinä ja vastasi perustuslain uudistamisesta Wilfried Martensin hallituksessa (Martens III) vuonna 1980. Toimiessaan oikeusministerinä Moureaux esitteli rasismin ja muukalaisvihan vastaisen lain 30. heinäkuuta 1981. Hän on toiminut muun muassa varapääministerinä.
Hän erosi sosiaaliministerin tehtävästä 4.5.1993 siirtyäkseen Molenbeekin pormestariksi vuoden 1992 kunnallisvaalivoiton seurauksena. Molenbeekin kaupunginvaltuutetuksi hän oli tullut jo vuonna 1983. 1992 kunnallisvaaleista lähtien keskeinen osa Moureaux’n vaalikampanjaa oli etnisten vähemmistöjen osallistuminen hänen kampanjoihinsa. Vuonna 2004 Moureaux sai kansanedustajana aikaan lain, jolla ulkomaalaisille myönnettiin oikeus äänestää kunnallisvaaleissa.

## Toiminta Molenbeekin pormestarina
Moureaux’n pyrkimykset elvyttää Molenbeekin talous epäonnistui. Esimerkkinä tästä oli amerikkalaisen mainostoimisto BBDO:n toiminnan lopettaminen kaupungissa kesäkuussa 2011. Moureaux’lle osoitetussa avoimessa kirjeessä yhtiön kymmenen työntekijää mainitsi pääsyyksi lopettamiselle paikallisten asukkaiden tekemät yli 150 hyökkäystä. Seurauksena kaupunginjohtaja Moureaux’n hallinto kyseenalaistettiin.
Moureaux on saanut osakseen voimakasta kritiikkiä pormestariudestaan, koska Pariisin vuoden 2015 ja Brysselin vuoden 2016 iskujen terroristeilla oli merkittäviä kytköksiä Molenbeekiin.

## Yksityiselämä
Philippe Moureaux’n isä Charles Moureaux oli liberaalipuolueen ministeri. Philippen äiti oli rakennusalan yrittäjäsukuun kuulunut Madeleine Blaton.
Moureaux on kolmatta kertaa naimisissa. Ensimmäisestä avioliitostaan hänellä on kaksi lasta. Toisesta avioliitostaan ministerinä ja parlamentin puhemiehenä toimineen Françoise Dupuis’n kanssa hänellä on myös kaksi yhteistä lasta, joista toinen on belgialainen kansanedustaja. Hän erosi Dupuis’stä vuoden 2010 alussa avioituen samana vuonna 35 vuotta itseään nuoremman marokkolaisen muslimin, Latifa Benaichan kanssa. Islamia myötäilevän Marokon lain mukaan musliminainen ei saa avioitua ei-muslimin kanssa. 

## Lähteet
Kerttulin lukio

**Kerttulin lukio** on Turun I kaupunginosassa sijaitseva lukio, joka koostuu yleislukiosta, urheilulukiosta ja ICT-lukiosta. Se syntyi vuonna 2012, kun Aurajoen lukio ja Kupittaan lukio yhdistettiin.

Kerttulin lukio toimii vanhassa Kerttulin koulun rakennuksessa, joka valmistui vuonna 1912. Koulua on käynyt muun muassa presidentti Mauno Koivisto. Koulu on peruskorjattu ja remontoitu nykyaikaiseksi lukioksi Museoviraston ohjeiden mukaisesti vanhaa kunnioittaen. Kerttulin lukiolla on tieto- ja viestintätekniikan opetustiloja myös ICT-talolla (Kupittaan rautatieaseman vieressä, Joukahaisenkatu 3-5).

Kerttulin lukioon otetaan vuosittain yhteensä 180 uutta opiskelijaa: 34 ICT-linjalle, 70 urheilulukioon ja 76 yleislukioon.

## Yleislukio
Lukion yleislinjalla voi suorittaa normaalit lukio-opinnot, joihin kuuluvat kaikki pakolliset ja syventävät kurssit koulukohtaisilla soveltavilla opinnoilla täydennettynä. Lisäksi yleislukiolaiset voivat mahdollisuuksien mukaan valita ICT-linjan kursseja.

## Urheilulukio
Opetusministeriön myöntämän erityistehtävän mukaisesti **Kerttulin urheilulukio** tarjoaa lajeissaan huipulle pyrkiville nuorille mahdollisuuden täysipainoisen, joustavasti järjestetyn lukio-opiskelun ja urheiluvalmennuksen yhdistämiseen. Kerttulin urheilulukio on Varsinais-Suomen ainoa ja Suomen toiseksi suurin urheilulukio; se on myös Turun Seudun Urheiluakatemiaa koordinoiva oppilaitos. Suomen Olympiakomitean huippu-urheiluakatemiastatuksen Turun Seudun Urheiluakatemia sai 2008.

Urheilulinjan opiskelija voi jättää enintään kahdeksan valtakunnallisesti pakollista kurssia pois opinto-ohjelmastaan. Urheiluvalmennuksen kursseja voi suorittaa 12–20. Jokaiselle opiskelijalle tehdään henkilökohtainen opiskelusuunnitelma, joka tarkistetaan säännöllisesti.

## ICT-lukio
Opetusministeriön myöntämän erityistehtävän mukaisesti **Kerttulin ICT-lukio** tarjoaa opiskelijalle mahdollisuuden hankkia sellaista informaatioteknologian ja digitaalisen viestinnän osaamista, josta on hyötyä niin opiskelussa kuin myöhemmin työelämässä. Kerttulin ICT-lukio on Suomen ainoa IT-alan erityislukio. ICT-lukio tekee läheistä yhteistyötä Kupittaan kampuksella olevien korkeakoulujen kanssa. ICT-lukiolaisilla on mahdollisuus osallistua jo lukioaikana joillekin yliopiston kursseille, ja hyvin menestyttyään he voivat saada suoran opiskelupaikan Turun yliopiston informaatioteknologian laitokselta. Kerttulin lukiossa toimii Cisco Networking Academy. ICT-linjan opiskelija voi jättää enintään kahdeksan valtakunnallisesti pakollista kurssia pois opinto-ohjelmastaan.

## Lähteet

## Aiheesta muualla
* Koulun kotisivut